Meliz deltok ved Junior-VM i friidrett 1998 i Annecy i Frankrike, der han hoppet 7,67 i kvalifiseringen og 7,91 i finalen. Dermed fikk han bronse i lengde, bak Petar Datchev og Abdel Rahmane al-Nubi. Året etter fikk han sølv ved Universiaden 1999 i Palma de Mallorca i Spania, bak ukrainske Oleksej Lukasjevitsj. I juli fikk han også bronse ved Panamerikanske leker 1999, med 8,06 meter. Landsmannen Iván Pedroso vant gullet ved disse lekene, med 8,52 meter.